钦定古今图书集成/明伦汇编/闺媛典/第262卷 > 徐氏女
## 钦定古今图书集成/明伦汇编/闺媛典/第262卷 > 徐氏女

按《山阴县志》：“徐氏女许同邑儒士赵应奎为继室。天
启元年，应奎客游粤东，未娶，遘疾死。女闻即缟衣茹
素，哀痛愦瘁。明年丧归，女告父母往奠，抚棺恸绝，呕
血几死，父母促归，不从，乃听守志。抚奎子友善，艰苦
备尝。奎母韩氏笃疾，贫不能得医药，徐刲股愈之。历
岁三纪，衣被不完，𫗴粥不给，而冰霜之操，老而弥厉。”
崇祯癸未，郡守旌之。